** Mesto Nová Dubnica**

Mestský úrad, Trenčianska 45/41, 018 51 Nová Dubnica

Číslo: OSO/2023 Nová Dubnica, 23.02.2023

**Uznesenie Mestského zastupiteľstva v Novej Dubnici zo dňa 22. februára 2023**

1. **Odpredaj pozemkov v ZO č. 1**

**U z n e s e n i e č. 4**

Mestské zastupiteľstvo na základe prerokovaného materiálu

**A/ s c h v a ľ u j e**

nasledovný majetok mesta Nová Dubnica **ako prebytočný majetok**:

1. **pozemok parc. KN-C č. 426/15 – ostatná plocha o výmere 123 m²,**
2. **pozemok parc. KN-C č. 426/16 – ostatná plocha o výmere 36 m²,**

oba pozemky uvedené v písm. a) a písm. b) vznikli odčlenením z pozemku parc.KN-C č. 426/9 - ostatná plocha o výmere 372 m², pozemok zapísaný Okresným úradom Ilava, katastrálnym odborom na LV č. 1000, k.ú. Nová Dubnica, vlastník 1/1 mesto Nová Dubnica, na základe geometrického plánu č. 46596399-06/2023, vyhotoveného geodetom Ing. Norbertom Molnárom, SNP 72/14, 018 51 Nová Dubnica, IČO: 46 596 399, dňa 01.02.2023, overeného dňa 09.02.2023 Okresným úradom Ilava, katastrálnym odborom, Ing. Zuzanou Trhanovou, pod číslom G1-51/23, ktorý tvorí Prílohu č. 1 tohto návrhu uznesenia.

**B/ s c h v a ľ u j e**

**odpredaj pozemkov uvedených v bode A/ tohto návrhu uznesenia** **ako** **odpredaj podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov – ako prípad hodný osobitného zreteľa trojpätinovou väčšinou všetkých poslancov.**

*Zdôvodnenie odpredaja podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov (ako prípad hodný osobitného zreteľa):*

* *žiadatelia sú vlastníkmi priľahlých pozemkov k pozemkom, ktoré žiadajú odkúpiť,*
* *žiadatelia dlhodobo udržiavajú pozemky, ktoré sú predmetom žiadostí (kosenie, čistenie),*
* *ide o majetkovoprávne vysporiadanie pozemkov v Záhradkovej osade č. 1,*
* *predmetné pozemky svojím umiestnením tvoria ucelené záhradkové plochy spolu s priľahlými pozemkami vo vlastníctve žiadateľov,*
* *odpredaj pozemkov je v súlade s Článkom 6 ods. 5 písm. d) Zásad hospodárenia s majetkom mesta Nová Dubnica.*

**C/** **s c h v a ľ u j e**

**odpredaj pozemkov uvedených v bode A/ tohto návrhu uznesenia** **podľa § 9a ods. 8 písm. e) zákona č. 138/1991 Zb. o  majetku obcí v znení neskorších predpisov nasledovne:**

**a) pozemok parc. KN-C č. 426/15 uvedený** **v bode** **A/ písm. a) tohto návrhu uznesenia do bezpodielového spoluvlastníctva manželov** v podiele 1/1 **Petrovi Kotlárikovi**, **a  jeho manželke** **Andrei Kotlárikovej**, - **za dohodnutú kúpnu cenu vo výške 10,00 €/ m²**,

čo pri výmere pozemku 123 m² predstavuje **celkovú kúpnu cenu vo výške** **1 230,00 €** (slovom jedentisícdvestotridsať eur 0 centov),

**b) pozemok parc. KN-C č. 426/16 uvedený** **v bode** **A/ písm. b) tohto návrhu uznesenia do bezpodielového spoluvlastníctva manželov** v podiele 1/1 **Bc.Vladimírovi Bežákovi**, rod. Bežák, **a  jeho manželke** **Mgr. Eve Bežákovej**, - **za dohodnutú kúpnu cenu vo výške 10,00 €/ m²**,

čo pri výmere pozemku 36 m² predstavuje **celkovú kúpnu cenu vo výške** **360,00 €** (slovom tristošesťdesiat eur 0 centov),

Kupujúci uhradia pomernú časť nákladov na vypracovanie geometrického plánu vo výške **360,00 €**  a správneho poplatku vo výške **66,00 €** za návrh na vklad do katastra nehnuteľností.

**Ing. Peter Marušinec** **primátor**

Za správnosť:

Ing. Dana Šťastná

vedúca organizačno-správneho oddelenia

–––––––––––––––––––––––––––––––––––––––––––––––––––––––––––––––––––––––––––––––

Telefón Bankové spojenie IČO E-mail: Internt

042/4433484 SK32 0200 0000 0000 1992 6372 00317586 [msu@novadubnica.sk](mailto:msu@novadubnica.sk) [www.novadubnica.sk](http://www.novadubnica.sk)